  Анжелика Тихонова корреспондент Удмуртиысь ӵектосъёс туризмъя Russian Event Awards 2019 йӧскалык премилэн улосвыл финалаз потӥзы. Со сярысь Удмуртиысь экономикая министерствоысь туризмез но туристъёсын ужанэз азинтонъя управлениен кивалтӥсь Юлия Железняк «ВКонтакте» мерлыко вотэсысь бамаз ивортӥз. Приволжск федерал округысь улосвыл конкурслэн финалаз пыриськыны луонлык 13 улосвылъёсысь 141 ӵектосъёс басьтӥзы. Соос пӧлысь 16-ез – Удмуртиысь: 100 сюрслэсь трос улӥсен каръёс пӧлын лулчеберет удысын устоез туризмъя ужрад номинациын: - гурт лулчеберетъя «ГуртFEST» калыккуспо фестиваль, Ижкар; спорт удысын устоез туризмъя ужрад: - «Калашников Спорт. Триатлон», Вотка; сиён-юонъя туризм удысын устоез ужрад: - «Перевозинский засольник», Вотка ёросысь Перевозное черкогурт; - «Пряничное настроение», Сарапул; - пӧраськонъя «От пельняня до Китая» огъяросси фестиваль, Эгра; нылпиослы туризмъя устоез ужрад: - Пётр Чайковскийлэн шаераз Выль ар шулдыръяськонъёс, Вотка; гурт возёс удысын устоез туризмъя ужрад: - «Тракторен биатлон» калыккуспо усьтэм шудонъёс, Вотка ёросысь Бадӟым Кивар гурт; туризмъя ужрадысь устоез интерактивной программа: - истори шудонъёсъя «Отрада» парк, Вотка; - «Огни ДондыДора» Неисторической эксперимент, Глаз ёрос; туризмъя ужрадэз ортчытыны устоез огъет: - «Сарапульский историко-архитектурный и художественный музей-заповедник» муниципал ужъюрт, Сарапул; туризмъя ужрадэз ортчытыны инкуазьын устоез инты: - «Княжий двор» юртъер, Юкаменск ёросысь Тылыс гурт; туризмъя ужрадэз ортчытыны устоез инты: - «Чекерил» спортъя курорт, Ижкар; туризмъя ужрадэз радъясь устоез туризмъя но иворттодэтъя муниципал центр: - Сарапулысь туризмъя но ивортодэтъя центр, Сарапул; 100 сюрсозь улӥсен каръёс пӧлын лулчеберет удысын устоез туризмъя ужрад: - «День с Чайковским» шулдыръяськон, Вотка. Улосвыл конкурслэн финалэз 4-6 коньывуонэ Балаковоын ортчоз Russian Event Awards йӧскалык премия басьтон понна вожвылъяськонэ Приволжск но Урал федерал округъёсысь 19 улосвылъёсысь оглом 310 ӵектосъёс келямын вал. Финал бере улосвылъёслы баллъёс сётозы, азьланяз соос Russian Event Awards 2019 йӧскалык премилэн йылпумъянъёсызъя улосвылъёслэн рейтингазы пырозы. Улосвыл конкурслы йылпумъянъёсъя тужгес устоосыз ӵектосъёс Йӧскалык премилэн финалаз пыриськыны луонлык басьтозы. Со 15-17 шуркынмонэ Самараын ортчоз. Тегъёс: Лулчеберет Ижкар Сарапул Удмуртия Вотка Удмуртиысьтуризм  